Die Tenk-dikkop (Glossogobius giuris) is 'n varswater vis wat voorkom in riviere aan die ooskus van Afrika suidwaarts tot by die Transkei. Dit kom ook in die Indiese-Pasifiese area voor en mag honderde kilometers land-in in groot riviere voorkom. In Engels staan die vis bekend as die Tank goby. Die vis het 'n platterige kop met 'n groot mond. Die stertvin is bolrond. Die vis is deurskynend bruin kleurig met donker bruin of swart vlekke en kolle aan die bokant en die sye. Daar is swart kolle op die dosale vin en die vis word tot 400 mm lank. Die Suid-Afrikaanse hengelrekord is: 0.195 kg. Die vis leef in stil water, gewoonlik by sandbanke in strome en vloedvlakte panne. Die onvolwasse vreet ongewerweldes wat op die bodem leef terwyl die groter visse klein vissies en paddavissies vreet. Hulle broei in varswater en strandmere gedurende die somer. Alfabetiese lys van visse Lys van Suider-Afrikaanse visse volgens wetenskaplike name Lys van varswater visfamilies Lys van visfamilies A Complete Guide to the FRESHWATER FISHES of Southern Africa. Paul Skelton. 2001. ISBN 978-1-86872-643-1 http://fishbase.org/summary/Glossogobius-giuris.html Hierdie artikel is ’n saadjie.